CELEX: C2007/235/23
Language: ro
Date: 2007-10-06 00:00:00
Title: Cauza T-273/07: Acțiune introdusă la 16 iulie 2007 — Torres/OAPI — Vinícola de Tomelloso (TORREGAZATE)

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/13
            
         Acțiune introdusă la 16 iulie 2007 — Torres/OAPI — Vinícola de Tomelloso (TORREGAZATE)
   (Cauza T-273/07)
   (2007/C 235/23)
   Limba în care a fost formulată acțiunea: spaniola
   Părțile
   
      Reclamantă: Miguel Torres SA (Barcelona, Spania) (reprezentanți: E. Armijo Chávarri, M. Baz de San Ceferino și A. Castán Pérez-Gómez, abogados)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura în fața camerei de recurs: Vinícola de Tomelloso S.C.L.
   Concluziile reclamantei
   
               —
            
            
               anularea deciziei din 2 mai 2007 a Camerei a doua de recurs a Oficiului, pronunțată în cauza nr. R 610/2006-2 și obligarea Oficiului la plata cheltuielilor de judecată.
            
         Motivele și principalele argumente
   
      Persoana care solicită înregistrarea mărcii comunitare: Vinícola de Tomelloso S.C.L.
   
      Marca comunitară vizată: marca verbală „TORREGAZATE” (cerere de înregistrare nr. 3.134.665) pentru produse din clasa 33 (vinuri, băuturi spirtoase și lichioruri).
   
      Titularul mărcii sau al semnului invocat în sprijinul opoziției: reclamanta.
   
      Marca sau semnul invocat în sprijinul opoziției: diferite mărci verbale naționale „TORRES” pentru produse din clasa 33, precum și alte mărci comunitare, internaționale și naționale, verbale și figurative, care includ sau constau în termenul „TORRES” și acoperă aceleași produse precum cele anterioare.
   
      Decizia diviziei de opoziție: respinge opoziția.
   
      Decizia camerei de recurs: respinge recursul.
   
      Motivele invocate: aplicarea greșită a articolului 8 alineatul (1) litera (b) din Regulamentul (CE) nr. 40/94 privind marca comunitară.